Diari Oficial de la Generalitat Valenciana


Sumari del DOGV 828, del 19-05-1988 (1988/811152)

ORDRE d'1 de març de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes als ajuntaments que mantenen Gabinets Psicopedagògics Escolars municipals o mancomunats, homologats o autoritzats.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/01/(2)/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811152


Data del document
:   01-03-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de març de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes als ajuntaments que mantenen Gabinets Psicopedagògics Escolars municipals o mancomunats, homologats o autoritzats.  
Els Gabinets Psicopedagògics homologats o autoritzats finançats pels ajuntaments, han suposat un element afavoridor de la millora qualitativa del sistema educatiu, complementant l'actuació sectorial dels Serveis Psicopedagògics Escolars que depenen de la Conselleria de Cultura, Educació i Ciència.  
En el mare del Pla d?Actuacions Coordinades de les Diputacions Provincials de la Comunitat Valenciana, en matèria d'educació, l?Ordre de 21 de desembre de 1987 de la Conselleria de Cultura, Educació i Ciència, en l'Annex V d'Educació, apartat 2 d?Acció Psicopedagògica, inclou com a activitat la subvenció als ajuntaments que mantenen gabinets psicopedagògics que hagen estat homologats o autoritzats; així mateix preveu l?elaboració de barems de concessió per una Comissió Mixta, formada pel Director General d'Ordenació i Innovació Educativa i els Diputats de l?Area d'Educació d'Alacant, Castelló i València.  
Atés que l?esmentada Comissió ha elevat una proposta per a establir les bases de concessió de les subvencions, i d'acord amb el que disposa l'article 28 de la Llei 1/1988 de 29 de febrer, de Pressuposts de la Generalitat Valenciana per a l?exercici de 1988,  
ORDENE:  
Article Primer  
1. Convocar concurs públic per a la concessió d'ajudes als ajuntaments que mantenen Gabinets Psicopedagògics Escolars municipals que intervinguen en l?escola pública.  
2. Aprovar les bases per què es regirà aquesta Convocatòria.  
Article Segon  
Les ajudes a què fa referència l'article anterior contribuiran al finançament parcial de la despesa derivada del funcionament dels Gabinets Psicopedagògics Escolars Municipals.  
Article Tercer  
Les ajudes regulades per aquesta Ordre estaran condicionades, a més del crèdit pressupostari disponible per a aquesta finalitat en l'aplicació 09.94.990.6.964.3, als requisits següents:  
a) Haver iniciat l'activitat en gener de 1988 o en anys anteriors.  
b) Que el Gabinet Psicopedagògic Escolar municipal es trobe homologat o autoritzat.  
DISPOSICIONS FINALS  
Primera  
Es autoritzada la Direcció General d'Ordenació i Innovació Educativa a adoptar totes les disposicions que calguen per al desplegament d'aquesta Ordre.  
Segona  
Aquesta Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 1 de març de 1988.  
El Conseller de Cultura, Educació i Ciencia,   
CEBRIÀ CISCAR I CASABAN  
ANNEX I  
Bases de la Convocatòria  
Primera. Concepte de l'ajuda i requisits.  
1. S'ofereixen ajudes als ajuntaments que mantenen Gabinets Psicopedagògics municipals, destinades al finançament parcial de les despeses derivades del seu funcionament.  
2. Aquests Gabinets hauran d'estar homologats o autoritzats i es comprometran a complir el pla d'activitats dels Serveis Psicopedagògics Escolars que estableix la Conselleria de Cultura, Educació i Ciència.  
Segona. Sol·licitants.  
Podran sol·licitar aquestes ajudes les Corporacions Locals o Mancomunitats que gestionen o financen Gabinets Psicopedagògics Escolars municipals en l?àmbit de la Comunitat Valenciana.  
Tercera. Formalització.  
Les sol·licituds de les ajudes previstes en aquesta Ordre s'emplenaran per exemplar duplicat.  
La presentació s'efectuarà personalment o a través de qualssevol de les formes establertes en l'article 66 de la Llei de Procediment Administratiu, dins del termini de 30 dies a partir de la publicació d'aquesta convocatòria en el Diari Oficial de la Generalitat Valenciana.  
Les sol·licituds es dirigiran a la Conselleria de Cultura, Educació i Ciència i es presentaran al Servei Territorial de Cultura i Educació corresponent.  
Quarta. Documentació.  
Caldrà presentar la documentació següent:  
1. Una instància segons el model que facilitaran els Serveis Territorials de Cultura i Educació, subscrita per l'Alcalde President de l'Ajuntament o Mancomunitat.  
2. Una fotocòpia de la credencial d'homologació o autorització del Gabinet Psicopedagògic Escolar municipal o mancomunat.  
3. El document en què conste el compromís de la Corporació de coordinar l'activitat amb la Direcció General d'Ordenació i Innovació Educativa en la planificació general que aquesta elabore, i de sotmetre's al control públic mitjançant la presentació del Pla de Treball, el seguiment tècnic i la justificació econòmica de l'ajuda que es concedirà.  
Així mateix, el compromís que el Gabinet municipal participarà en les reunions de coordinació amb els organismes que tot seguit es detallen: SPE de zona, Inspecció Educativa i Direcció General d'Ordenació i Innovació Educativa.  
4. El certificat acreditatiu que en els pressuposts de la Corporació hi ha una quantitat consignada per al Gabinet Psicopedagògic Escolar municipal, per al qual se sol·licita la subvenció, amb la indicació de la quantitat, la partida i el concepte en què consta, i del compromís de no minorar ni anul·lar aquesta consignació.  
5. La relació de la plantilla del personal del Gabinet, segons l?imprès que es facilitarà.  
6. Un pla econòmic en què conste:  
a) El pressupost desglossat de les despeses de salari i de Seguretat Social.  
b) El pressupost de les despeses generals.  
c) Les ajudes rebudes en l?exercici anterior, la quantitat i procedència.  
Cinquena. Resolució dels expedients.  
1. Presentades les sol·licituds per exemplar duplicat als Serveis Territorials de Cultura i Educació, aquests les trametran informades per la Inspecció Educativa dins del termini de 30 dies a la Direcció General d'Ordenació i Innovació Educativa, amb la proposta de concessió o denegació.  
2. Instruït l?expedient, la Direcció General d'Ordenació i Innovació Educativa el resoldrà tenint en compte els criteris següents:  
a) Compliment del Pla d?Activitats dels Serveis Psicopedagògics Escolars. El no compliment d'aquest Pla serà causa suficient per a la denegació de l'ajuda.  
b) Despeses de funcionament:  
La subvenció als ajuntaments, a més de les disponibilitats pressupostàries, la determinarà:  
- El nombre d'hores de dedicació del gabinet a l'escola pública.  
- El tipus de relació contractual (Annex II,1)  
- El nombre d'habitants del municipi (Annex II,1)  
La conjugació d'aquests factors determinarà el mòdul municipal, la unitat de subvenció i la subvenció municipal, segons expressa l'Annex II, 2.  
3. Per resolució, la Direcció General determinarà la quantitat de les ajudes. En el supòsit de denegació, la resolució haurà d?especificar les raons que la motiven i indicar a l?interessat els recursos legals que pot interposar i els terminis que s'hi estableixen.  
Sisena. Justificació de les subvencions.  
Per percebre la subvenció, el beneficiari l?haurà de justificar davant la Direcció General d'Ordenació i Innovació Educativa, mitjançant la presentació de les còpies compulsades de les ordres de pagament, per una quantitat igual o superior a l'ajuda concedida.  
Setena.  
L?incompliment de qualsevol de les condicions establertes en la concessió de la subvenció podrà ser causa de revocació d'aquesta.  
ANNEX II  
Coeficients de ponderació i determinació del mòdul de subvenció  
1. Coeficients de ponderació.  
L?acord amb el tipus de relació contractual que es manté amb els membres del gabinet i el nombre d'habitants del municipi, s'aplicaran els coeficients de ponderació següents al nombre d'hores de dedicació a l'escola pública.  
CP 1 Tipus de relació contractual Coeficient  
- Funcionari o laboral indefinit 2  
- Laboral temporal 1,5  
- Prestació de serveis 1  
CP 2 Nombre d'habitants del municipi Coeficient  
- de menys de 5.000 habitants 4  
- de 5.000 a 10.000 habitants 2,5  
- de 10.000 a 20.000 habitants 2  
- de 20.000 a 50.000 habitants 1,5  
- de més de 50.000 habitants 1  
2. Determinació dels mòduls  
1. Mòdul municipal (MM)  
El mòdul municipal és el resultat de multiplicar el nombre total d'hores de dedicació del gabinet (NH) a l?escola pública pels coeficients de ponderació referits als tipus de relació contractual (CP 1) i pel nombre d'habitants del municipi (CP 2).  
MM = NH x CPI x CP2  
2. Unitat de subvenció (US)  
Es la quantitat resultant de dividir el crèdit disponible entre el sumatori de mòduls municipals.  
US = Crédit / E MM  
3. Subvenció municipal (SM)  
Els ajuntaments rebran en pessetes la quantitat resultant de multiplicar la unitat de subvenció pel mòdul municipal.  
SM = MM x US


Còpia Permalink ELI